Luo Yigu

Luo Yigu (* 20. Oktober 1889; 1. Februar 1910) woch d ischde Vrau va Mao Zedong un met häm tösche 1908 un 1910 vorhiirod. Sö koom us d Jäjend öm Shaoshan, Hunan em Süde va China. Luo Yigu woch öm 7 Ecke met Mao vorwandt.

Luo Yigu kutt sisch Mao net ussöcke, hörö un Mao’s Papp hodde di Hiirot aavjesproche, als sö beede noch Kenger woore. Öt stald sisch spiir öruss, dat sö sisch ni jrön woore un Mao net met hör zösammelääve wohl. Em Joohr 1910 storv sö a Dörchvall.

No Luo Yigu hiirod Mao Yáng Kāihuì, He Zizhen un Jiang Qing.

 Hör Lääve 
Luo Yigu, hörö Naam övversatze bedüd „Ischde Doohter“, wood als Kengk va Luo Helou jeboore, dä ö hell Köppche woch un als Buur läävde. Sö läävde en ön jruuße Famelisch met 5 Bröhr un 5 Schwestere, va dönö ävver mä 3 övverläävde.

Mao Zedong liihrde Luo Yigu a dä Dach kenne, a däm dr Huchzittsvordrach ongerschrävve wood. Häm jeveel dat Mädche ävver net. Mao hod ö Öjelche op sing Kusin Wang Shigu jeworpe. Ön Hiirod scheed ävver us. Hä woch Luo Yigu vorsproche un hiirode sö 1908. Poppe dänge di zwei ni. Mao leev vott un studeerde. Dat sproch sich rond, un di Lüüh laade övver Luo Yigu.

Saachjrupp:Frau